بسم الله الرحمن الرحيم نتكلم بقى عن موضوع حي ابن يقظان هيجي لكم بالايميل اه قصة ما تزعلوش مني انا جبت لكم قصة عنوانها حي ابن يقظان للاطفال تبقى بكامل الكلاب
ابحث عن حي ابن يقظان اللي مشي الاطفال وانت تفهم ليه بعت لك الاطفال في اللغة وفي كل حاجة هي صعبة جدا وبعدين للاسف مختلط كلام ابن الطفيل اللي هو كاتب حي ابن يقضان
الكلام اللي بيشرح فالموضوع صعب شوية. انا جبت لكم القصة مبسطة وحتى لو هي للاطفال انت هي كمان برضو مش سهلة قوي يعني لكنها مهمة جدا حي ابن يقظان يعني عايش ابن صاحي
عبارة عن قصة لطفل سنه يوم واحد امه خافت ان يتفضح امرها او حاجة زي كده. فحطته في تابوت ورميته في الميه فوصل للجزيرة. الجزيرة ما فيش فيها بني ادمين اصلا
قعد يرفص ويعيط جوة التابوت فجت غزالة آآ خبط التابوت كده فطلع فخدته وربته مع اولادها فبقيت هي امه زي طرزان كده ها موقف! ايوة انا ما اعرفش. انا ما اعرفش طرزان ما بتفرجش. انا اتربيت في النادي الساينتس. انتم اتربيتم على الحاجات دي ما تربيتوش علينا
المهم يعني ايا كان ماما دي بتاعته الغزالة اتربيتوا مع اولادها وهو بقى بيرضع مع الغزلان الصغننين وبقى عنده سبع سنين بيلعب مع الطيور وبيلعب مع الحيوانات وبعدين مرة واحدة ماتت
فابتدى هو اتعلم حتى لغة الطيور والحيوانات ابتدى يقلبها يمين شمال ما تتحركش دي مش عارف آآ ما شفش هو الموت قبل كده فجاب الة حادة وشقها تطلع قلبها عادي
طيب ايه اللي حصل اول شيء اكتشفه هو الروح ان الانسان او الحيوان او مش هو الكائن اللي احنا شايفينه اهم ما فيه هو شيء تاني جواه بيحركه ما بنشوفوش اللي هو الروح
القصة بتاخدك بتخليه يكتشف ان فيه روح ثم يبدأ يفكر في شي اخ النبات والحيوان يجمع بينهم الجسمية ايه يا اجسام كل ما له جسم فله بداية وله نهاية وكل شيء له مصدر
طب ايه مصدرهم كل حاجة لها مصدر فابتدى يوصل ان لابد ان يكون كل شيء في الدنيا له مصدر والمصدر ده ما ينفعش يبقى له مصدر لو له مصدر يبقى مش هو المصدر
فازا قدر يوصل لان بمخه ان هناك موجد واجب الوجود ما يكونش اصلا جاي منها. يعني ازاي ده السؤال اللي بيسأله اي طفل احيانا؟ طب مين خلق ربنا؟ لو حد خلق ربنا يبقى ربنا ده مش ربنا وهو اللي خلقه هو ربنا
فلابد ان يكون في حد خلق ومش مخلوق عشان كده من صفات ربنا الاول والاول وقبل كل شيء فدي قصة حي ابن يقزان اللي بتتكلم عن المصدر وقدر بقى يوصل بعقله ان هذا المصدر
الواجب الوجود الموجد لكل شيء لازم يكون واحد الشفاعي هيكون اتنين بيحصل خلاف وابتدى يوصل بعقله الى صفات اساسية من صفات الله الاساسية واسماؤه والى مسألة كمال لابد يكون كامل
له الكمال متصف سبحانه وتعالى بالكمال حي ابن يقزان يمسل العقل على كوكب الارض فهي قصة فحواها ان الانسان يستطيع الوصول الى وجود الخالق بعقله انا مش محتاج رسول ييجي يقول لي ان فيه خالق
لكن محتاج رسول يجي يقول لي ازاي اتواصل مع الخالق محتاج تشريع يجي لي عن طريق رسول لكن عقلي يكفي للوصول لوجود الخالق دي من الحاجات اللي لابد بنتكلم فيها برضو مع الانسان الملحد وهو كل شيء رجالي واحد ملحد انا ملحد المشروع وجود ربنا اشتغل ايه يعني
محلل آآ حسابات مالي محلل مالي. قلت له كويس اوي انت يعني تقبل ان يجي لك بتاع الشهر ولا بتاع السنة. فيه دولار واحد من غير مصدر بيحصل ايه؟ اللي يحصل طبعا كل حاجة تبقى لازم اعرف مصدره ايه؟ يا راجل ده دولار واحد
دولار مش قادر تقبل ان يبقى من غير مصدر. لكن كل الكون ده من غير ماستر فدي مسألة من المسائل اللي اصبحت مبتوتة خلاص اللي هي لابد لكل موجة وشيء موجود من موجد. ولابد لكل شيء من موجة واجب الوجود هو نفسه ما يكونش له موجد
هناك ايضا مسألة اخرى وهي لما بتسأل الملحد طب ايه هو انا دلوقتي العلم اللي عند الناس العلم اللي عندي ايه المصدر بتاعه؟ يقول لك لا ما تقوليش ربنا. الساينس هو المصدر بتاع العلم
يعني العلوم هي مصدر المعلومات اللي عندنا طب والمعلومات الاخلاقية مصدرها العلوم سانية واحدة اللي قتلوا ملايين الناس في افران الغاز بتاعة هتلر الناحية العلمية قتلوا اكبر عدد من البني ادمين باقل كمية من الغاز
افران الغاز استخدمت فيها اقل كمية من الغاز. لقتل اكبر عدد من البني ادمين. هم كده اخلاقيا هم كده الساينس عمره ما هيقول لي على شيء اخلاقي صح ام خطأ؟ ابدا
لابد من وجود دين عشان يبقى هو مصدر الاخلاق طب ما فيه ناس ملحدة عندها اخلاق؟ ايوة لكن هو موجود قبل الاديان ما فيش اخلاق قبل كده ما كانش في اخرك لأ ده هو اول حاجة موجودة هي الدين
خلي بالك والقصة موجودة بتاعة ابني ادم اذ قربا قربانا فتقبل من احدهما ولم يتقبل من الاخر قال لاقتلنك انما يتقبل الله من المتقي يعني ازا ايه كان في علم عقيدة
كان موجود من اول يوم اه ربنا بيتقبل الانسان والانسان التقي اللي عنده نية صالحة واني اريد ان تبوء بإثمي واثمك. الله! ده فيه علم فقه حرام ان تكون من اصحاب الجحيم معروف كمان معلومات عن الاخرة
فكل المعلومات الدينية من عقيدة وفقه كانت موجودة. ولما قتله ما عرفش يعمل به ايه. فربنا بعت له غرابا ليريه كيف يواري سوءة اخيه يبقى الدين كان موجود من قبل الديفيلوكومنت بتاع الانسان من قبل التطور الانساني الطبيعي
فالدين موجود من زمان هو من اول يوم الدين موجود لزلك من اول يوم والاخلاق لها مصدر انما العلم طبيعة كيميا بيولوجي عمره يقول لي صح او غلط. ابدا من الناحية الاخلاقية
نيجي بقى لمسألة الطرق الحسابية ممكن نسخة من الفيلم بتاعنا الفيلم اللي موجود برة جاله اسمه الضباب ينقشع جزئين الجزء الاول في اسمه الاسلام بايجاز. اسلام اسلام عبارة عن عشرة تشابترز عشر اجزاء
شطر تو مدته التمان دقايق ونص. اسمه هل الله موجود جابوا لي مرة واحدة اشكرك جدا ما تفتح آآ جهاد ده الفيلم التاني الفيلم الاولاني الاسلام بايجاز اسلام ابريف ده بتمانية وعشرين لغة حتى العربي موجود عليه
جابوني مرة بنت واحد اه آآ مدرس آآ ولادي في المدرسة شاف زميلة من زميلاته في رمضان فترة كده في الشارع وبتشرب سجاير وبتاع لا ايه ده ايه ده! انت من زمان ما شفتكيش قالت لها اصلا بعد المدرسة
آآ احنا اتخرجت ورحت الدنمارك ودرست هندسة وبتاع بقيت ملحدة كان يوم اربعة وعشرين رمضان من تلات سنين كده. فجابها لي فانا ايه في رمضان ممنوع اتكلم عشان انا عندي مشكلة في الاحبال الصوتية. فقلت ايه عشان اوفر وقت انا افرجها على التمن دقايق دول وبعد كده نتكلم
انا ممنوع ان انا اتكلم كتير هاي احنا اول ما خلص التمان دقايق ونص دول بحط بعمل بوس كده عشان اتلفت لها لقيتها وقفت هات الشنطة والمفاتيح وقايمة رايحة فين
لعلمك مش حاجة لزيزة اوي الواحد يعيش من غير ربنا راحت ماشية بص ايمن هي ترجع هاتها لنا تاني بالليل الساعة اتنين الصبح راح محول لي ماسدج ده بتقول له الله يسامحك. ست سنين ونص ما باصليش. اول صلاة مدتها ساعتين
كانت بتصلي التهجد التمن دقايق ونص دول محبوكين اوي وفيهم كمية كتيرة قوي يعني مسلا من ضمن الامثلة انا بقول فيها هات اتناشر بلية من بلية البلياردو مين المرقمين من واحد لاتناشر. لو انت رقمه من واحد لاتناشر
وحطهم في شنطة رجها كويس وغمض عينيك. ومد ايدك وتطلع البلية اللي عليها رقم واحد ايه هو احتمال انك تعمل كده واحد لكم اتناشر حلو قوي. رجعها تاني الزوم كويس وتطلع نمرة واحد ورجعها وبعدين طلع نمرة اتنين
اتمنى انك تعمل كده واحد لكام مية اربعة واربعين طب رجعهم تاني وطلع لي اول تلاتة ورجعهم تاني وطلع لي ايه هو احتمال انك تطلع من واحد لاتناشر بالترتيب تلتمية تسعة وسبعين مليون مرة لازم تجربيها
لو اني اشد اتناشر بلية بالترتيب مستحيل بهزا الشكل يبقى ازاي الكون ده كله بكل التنوع اللي فيه بكل الالوان اللي فيه بكل الاحكام بتاعه جاي بالصدفة ازا كان الصدفة مش مستحيلة في اني اشد اتناشر بلية بهزا الشكل
ريد هويل ده واخد جايزة نوبل في الرياضيات بيقول ان احتمال ان يكون الكون ده اتخلق بدون خالق او ان يطلع شيء حي من مادة غير حية رياضيا هو نفس الاحتمال بتاع ان اعصار يدخل في مقلب زبالة ويطلع منه بوينج سفن فور سفن
والراجل مش بيهزر بيتكلم هو ده الاحتمال بالزبط. ما فيش احتمال. مش احتمال مش موجود هنا عندنا الدكتور رالف ماكينري وادعوكم فعلا تتفرجوا على القطعة دي اللي هي التمن دقايق ونص دول
بيتكلموا ازاي عن احتمال وجود عدم وجود خالق بطريقة خلي بالك اكتر ناس من العلماء ملحدين بسبب مسألة الدرهونية وكده علماء البيولوجي اكتر علماء وقفوا ضدهم في الديبيس هم علماء للرياضيات
واكبرهم يهودي هو اسمه ايه يا ربي؟ ديفيد برلسكي بالزبط كده ديفيد برلينسكي وعلى فكرة موجود برضه في الفيلم بتاع اكسبلت ديفيد برلسكي مزبوط. وله فيديوهات كتيرة جدا على الانترنت
هتلاقوا علماء الرياضيات هم اللي واقفين ضد الالحاد. لان الرياضة الرياضيات ما بتتغيرش. واحد زائد واحد هيساوي اتنين دايما دي مش نزرية هم بيتعاملوا مع فاكس. كفاكس لا طبعا فيه موجد. ما لهاش حل
ما لوش حل لازم يكون موجود آآ ده فيلسوف امريكي بيقول الانتزام والاعجاز في بنية الوجود وثبات القوانين الطبيعة قوانين الطبيعة تجعل القول بوجود خالق بديهة منطقية وعلى من ينكر ذلك ان يقدم الدليل
ده من الكلام اللي رجع انتوني فلو للايمان بوجود الخالق ان لأ ما تقوليش هات دليل على وجود ربنا. مع ان انا انا مع انك تجيب دليل وجود ربنا. هو بيقول لك لا. الانتظام اللي في الكون
الخطير اللي فيه ده اصبح وجود الخالق بديهة منطقية واللي عايز يقول انه مش موجود هو اللي يثبت مش العكس دي من الحاجات اللي رجعت انتوني فلو في نوعين من الفلاسفة الالهيين. الفلاسفة اللي يؤمنوا بوجود الاله
مدرسة رينيد الكارت هي مسألة الفلاسفة اللي يؤمنوا بوجود الاله بسبب الخلق ومدرسة ايماني والكاند يقول لك حتى لو الكون ازلي قديم غير مخلوق مين اللي بيعمل عملية الصيانة بتاعته
مين اللي عامل عملية التناسق الرائع اللي فيه لابد من وجود حد موجود مستمر بيعمل عملية الصيانة دي انما رينيه ديكارت يقول لك لأ هو الاول مبدأ الشك عنده يقول لك انا اشك في وجود الله. ولكن ما دام باشك يبقى انا افكر. ما دام انا افكر اذا انا
موجود ما دام انا موجود يبقى انا اتخلقت ما دام انا ما خلقتش نفسي يبقى حد تاني خلقني وهو ده الله. فقاده الشك في وجود الله الى الايمان بوجود الله. الاية دي عندنا بتقول ايه؟ ام خلقوا من غير شيء
ام هم الخالقون ام خلقوا السماوات والارض بل لا يوقنون هو مين اللي خلقهم ولا هم اللي خلقوا العالم والكون ايمانويل كان يقول لك لأ انا باقول لك يا سيدي انا هاعتبر ان الكون ما لوش خالق. وان الكون ازلي
قديم طب بس مين اللي عامل خلي بالك بقى يبقى رينيه دي كارت اكتشف ان الله هو الاول الله هو الاخر لازم موجود للاخر عشان يعمل الصيانة دي امن خلق السماوات والارض وانزل لكم من السماء ماء فانبتنا به حدائق ذات بهجة
ما كان لكم ان تنبتوا شجرها. االه مع الله؟ بل هم قوم يعدلون العدل صفة كويسة ولا وحشة كويس بس هنا يذم الناس لما يعدلوا لان العدل مع الله صفة مذمومة لا نعدل بالله احدا
فيذم الانسان اذا عدل مع الله لا عدل مع الله ها تاني دي طيب ربنا بيذم الكفار ويقول بل هم قوم يعدلون. فهي دي حاجة وحشة ان انا اعدل؟ انا اعدل بينك وبين زميلك
لكن لا اعدل بالله احدا فالعدل مع الله اني اعدل بالله احد اخر. ده شرك فيذم الانسان. فلا عدل مع الله لا اعدل بالله احدا. امن خلق السماوات والارض وانزل لكم من السماء ماء فانبتنا به حدائق ذات بهجة. ما كان لكم
ان تنبتوا شجرها االه مع الله بل هم قوم يعدلون. امن جعل الارض قرارا وجعل خلالها انهارا قال لها رواسي وجعل بين البحرين حاجزا االه مع الله؟ بل اكثرهم لا
يعلمون دي المدرسة بتاعة عدم وجود خالق بيرد عليها الفلاسفة اللي مش مسلمين مسيحيين وغير مسيحيين بانه لا في خالق خلق واللي يقول لك ما فيش قلق يقول لك بس برضو يكون فيه حد بيمنتين الكلام دوت
ماشي؟ فهو الاول والاخر. هناك بقى مجموعة من الملحدين يسموا الدهرين لا يؤمنوا بالبعث والنشور ازاي يعني؟ بعد ما نموت ونبقى تراب نقوم تاني واشهرهم فيلسوف اه اسمه الفريد اير
كتب كتاب اسمه اللغة والحقيقة منطق وان كان كلامه الغير منطقي اطلاقا. انه بيقول ما لا يمكن رصده لا وجود له وردوا عليه بكلام كتير جدا وهنلاقي في كتاب انتوني فلو رادد على هذا الكلام وقال لك هذا كلام متهافت بل ان من ضمن اللي حصل سبحان الله
انتوني فلو شوفوا الموضوعية بتاعته. اثناء ما كان ملحد رد على هذا الكلام وقال لك لأ. ما لا يمكن رصده يمكن الايمان به. وكان ساعتها لسه ملحد. لكن المبدأ الفلسفي نفسه عنده كان غير مقبول
بيقول ربنا قال عليهم وقالوا ما هي الا حياتنا الدنيا نموت ونحيا وما يهلكنا الا الدهر يعني مسألة ولا تيرن وير البني ادم بيبلى زي العربية خراب في جيبك تهدم بتموت. بس الدنيا مش كده. احنا لو حبينا نعرف مين اول واحد هيموت فينا
مش هنلم منكم آآ تواريخ الميلاد. ونشوف اكبر واحد فيكم عشان يبقى هو اول واحد هيموت. لأ ممكن اصغر واحد فينا هو اللي يموت المسألة مش مسألة تيرنوير. هم وما لهم بذلك من علم انهم الا يظنون. واذا قيل ان وعد الله حق. والساعة لا ريب فيها. قلتم ما ندري ما
ساعة ان نظن الا ظنا وما نحن بمستقيم. مش مصدقة ان فيه جنة ونار وحساب وللاسف هناك مؤمنين كثير من الناس يقول لك ايه دول معظمهم يكونوا مش مسلمين لكن كثير من المسيحيين ممكن يقول لك ايوة يا جماعة انا مؤمن خلاص بالمسيح ومؤمن فيه ربنا وخالق وكل حاجة لكن
انا مش قادر اؤمن ان احنا هنقوم تاني بقى وهنتحاسب دي سهلة جدا سهلة جدا تتكلم معه. انت مؤمن بوجود ربنا ربنا يتصف بالكمال ولا بالنقص لا بالكمال يعني عادل ولا زالم
لأ مدام الجمال يبقى عادل حلو اوي اللي قتل ملايين الناس او مئات الالاف من الناس ما حدش حاسبه ما حدش عاقبه واللي كان طيب وكان جميل وكان صبور وما حدش كرمه
هل من العدل ان دول ما يرجعوش تاني وده يعاقب وده يكرم مالك لو ما فيش بعث وحساب يبقى ما فيش عدل العدل في عودة النوعين دول ويقتص من الظالم
فللمؤمنين سهلة انك توصف هزا الامر وتشرحه. واحد غير مؤمن يبقى لازم تشرح له اصلا وجود خالق وبعد ما يوصل لوجود الخالق يبتدوا يتكلموا عن الخالق متصف كمال. ازا متصف بالعدل. ازا لابد من وجود بعث وحساب
الحاجة التانية انت مستصعب ليه؟ ازا كنت انت خلاص امنت بالبرهان والدليل على ان فيه خالق خلق من عدم مستصعب له انه يعيد الخلق مرة اخرى ربنا بيقول وهو الذي يبدأ الخلق ثم يعيده وهو اهون عليه. اسهل بكتير جدا اعادة
شيء بعد ما اكون عملته قبل كده انت رايح عندك امتحان؟ طب اتدرب دلوقتي عندك امتحان عملي يلا فك الجهاز بتاعك وركبه مرتين تلاتة يلا يا عم مبروك هتعمله مليون في المية في الامتحان خلاص. هتعيده تاني
انت بتقيد ربنا بيقول لك هو الذي يبدأ الخلق ثم يعيده وهو اهون عليه. فاللي يؤمن بان ربنا بدأ الخلق من عدم الاول سهل قوي خلاص منطقيا ان يوم ان ربنا يعيد الخلق مرة اخرى. ايه الغريب؟ وايه الصعب
نيجي بقى لاصعب حاجة قابلت انتوني فلو واكتر وحاجة يمكن هي نمرة اتنين على طول المشكلة بتاعة الالحاد بعد مشكلة الضرونية مشكلة معضلة الخير والشر الشرور اللي موجودة في الدنيا المشاكل اللي موجودة في الدنيا البراكين الزلازل التسونامي اللي بتخش تشيل لي عشر تلاف عشرين الف. ميت الف واحد يموتوا واطفال
يقول لك ازاي يكون فيه ربنا وفي كل الشر ده في الدنيا انتوني فلو راجل منطقي جدا وفيلسوف قال لك ان عدم فهم مشكلة الخير والشر لا ينبغي ان يلغي القناعة بوجود الاله. بعد ان اثبتت البراهين الفلسفية والعقلية
والعلمية ذلك الوجود ان وجود الشر والالم في حياة البشر له علاقة بصفات الاله ليس بوجوده او عدمه تاني تاني ده كلام منطقي جدا واحد امن بوجود الله الخالق بالبراهين والادلة العلمية والمنطقية والفلسفية والعقلية والعلمية
ما ينفعش انه يلغي كل البراهين والادلة دية عشان في شرور بتحصل. ان كان في شرور او مشاكل بتحصل قدامك دي حاجة لا علاقة لها بوجود ربنا ولا لأ. دي لها علاقة
بفضل الله رحمن رحيم ولا لا؟ في حاجة تانية بقى هنتكلم فيها لكن ده ما لوش دعوة بوجود الله فقدر يقطع الطريق على الناس اللي بتدعو الى الالحاد او الايمان بعدم وجود الله من خلال الكلام عن الشر والخير. قطع الطريق عليهم تماما
جه قال لك بقى الشر في الدنيا دي نوعين نوع من كسب الانسان زي بقى ايه؟ ان انسان ينزل الضر والازى والالم بانسان اخر الحروب والحاجات دي كلها او حتى السرطان عشان تبقوا عارفين. الامراض اللي بتظهر نتيجة ان الناس بتلعب في الطبيعة
اه ونوع لا دخل للانسان فيه. زي الزلازل والاعاصير والكوارث الكونية ازاي قدر يتغلب على المعضلة دي قال لك احنا بنعيش في اطار السبب والنتيجة بتاعة القوانين الطبيعية ربنا خلق قوانين طبيعية في الدنيا ديت. هذه القوانين تسمح بحدوث كوارس
القوانين الطبيعية تسمح بحدوث هذه الكوارث ويصحح الكون نفسه يحصل ايرورز والكون يصحح نفسه بنفسه تحديات الطبيعة للانسان خليته يبذل الجهد العلمي والعقلي لمواجهة هذه الاشياء فحصل ترقي ملحوز في حياة الانسان
النهاردة عندك العربية فيها حداشر ايرباج ليه ؟ عشان الحادس وما كانش فيه حوادس ما كانش الناس فكرت في الايرباج عربية القوايم بتاعتها من فولاد عشان ما عشان الحواجب آآ الانسان ابتدى يعمل حساب
الخطأ يشوف السيناريو الوحش اللي بيحصل ايه ويحاول ان هو يوصل له. الزلازل في المناطق اللي زي اليابان اللي فيها زلازل جامدة بقت النهاردة بيعملوا عمارات بشكل معين معين بحيس ان العمارة تقعد تميل كده مع الزلزال جدا لكن ما تقعش
فابتدى الكوارس الطبيعية دية تخلي الانسان يترقى علميا والبحث العلمي يزيد دي ميزة من مزايا الكوارث. ايه كمان قال لك تحديات الطبيعة خلت الفرد يترقى قيميا وروحيا ونرى ذلك وقت المحن
من غير الشرور دية مش هيزهر الخير اللي جوة الانسان حب التطوع. التصدق مساعدة المسكين. مساعدة الفقير. تبص تلاقي كده ايه؟ حريقة قامت في بلد ولا كارثة طبيعية في مكان
فرق الانقاز من كل انحاء العالم تهب الى هناك لمساعدة الناس. حاجة جميلة حاجة جميلة خلي بالك الصليب الاحمر والهلال الاحمر ونجمة داوود الحمرا وكله رايح بجد! حتى الاسرائيلي ببص لقيت طالع بفرق انقازه
ازا الكوارث الطبيعية ممكن تطلع الخير من جوة اسوأ انسان ويطلع من جواه الخير يطلع ويبان ازا بنقول ان تحديات الطبيعة بترقي الانسان علميا وروحيا. اه لولا سرطان الاطفال. طبعا
ولكن بسرطان الاطفال دوا بصوا على المشروع الجبار اللي اتعمل. اكتر من خمسين الف شخص شاركوا في بناء هذا الصرح. وبيشاركوا في دعم هذا الصرح روح التطوعية لدي روح جميلة وتستحق ان احنا ننزر لهذا بمنظور ايجابي
انما كل ده مش كفاية اني افسر معضلة الخير والشر. قال لك التفسير الاكمل بقى دي مسألة الخير والشر ديا هو منزور الديانات. ان كل اللي فات ده ما لوش دعوة بالديانة
انا ممكن اتكلم مع واحد ملحد وهو الملحد نفسه يقول لي ان لولا الشر ما كانش زهر القيم الجميلة اللي جوة الانسان لكن الدين بيشرح لي الموضوع كامل بقى ان برضه مهما كان يا اخي ده سرطان اطفال يا اخي ده اطفال بتعاني
ايوة. هنا بقى نخش فيه لن يشرح هذا الا منظور الدين قال لك التفسير الاكمل هو منظور الديانات للحياة بعد الموت. وما يحققه الانسان من ثواب ليترقى في الحياة الاخرى
اه. يعني لن يشرح هزا الا ان انا افهم ان الحياة الدنيا ديت لهو ولعب في لحظات بنعيشها. انما احنا ماشيين في طريقنا ناحية الحياة الحقيقية الحياة الحقيقية وما هذه الحياة الدنيا الا لهو ولعب. وان الدار الاخرة لهي الحيوان
لو كانوا يعلمون. يعني ايه الحيوان هي الحيوان وقلبت ياء واو يعني هي دي الحياة الحقيقية المستمرة انما الحياة الدنيا دي لهو ولا لعب دي لحزات احنا دلوقتي طالعين نصيف هنقعد تلت تشهر في الساحل الشمالي
واخدين معنا آآ خمس تلاف جنيه عشان نصرفهم في ايه الكام شهر اللي قاعدينهم دول. ونتفسح بهم وناكل بقى آآ سوشي في موري وبتاع والحاجات الحلوة دي. ماشي فبنقف في الطريق على اللي اسمه ماسترز
حد عايز يخش الحمام بسرعة وهو السواق هيشرب قهوة بسرعة عشان يفوق بنصرف هنا عشرة جنيه عشرين جنيه ونكمل لو فرضنا دخلنا صرفنا الخمس تلاف جنيه كلهم بوزنا ايه بوزنا المصيف
الموازنة الاخيرة بتاعتنا الدنيا هي دي مهم مهم مزرعة الاخرة بس اللي هيجي هيبذر فيها ويبقى ويبذخ ويخرب اخرته هو ده الخسران فتيجي تبص تلاقي ابن عباس يروي ان سيدنا عمر ابن الخطاب دخل على الرسول عليه الصلاة والسلام وهو نايم على حصير اثر في جنبه فبكى عمر وقال يا رسول
الله لو اتخذت فراشا اوثر ما تيجي قل لنا نجيب لك حاجة طرية شوية وقال صلى الله عليه وسلم ما لي وللدنيا وما للدنيا ومالي والذي نفسي بيده ما مثلي ومثل الدنيا الا كراكب. انا مثلي في الدنيا انا ما لي ومال الدنيا يا عمر
انا مثلي في الدنيا كراكب واحد راكب على ركوبة. على البغلة على حصان على جمل سار في يوم صائف في يوم صيف حر. عارفين ايام السعودية الحر دي فاستظل تحت شجرة ساعة من نهار ثم راح وتركها. هي دي الدنيا
الشجرة نقعد في الضل ساعة ونكمل فركز على الاخر اللي يركز على الاخر هيهون عليه كل شيء بيحصل في الساعة دي تحت الشجرة النملة جت قرصته ومش عارف كل حاجة مهما كان الاختبار
من امراض او كوارث هي للاختبار انا في دار اختبار عشان ربنا بيختبر صبري حتى يرقيني في الاخرة. وهو انتوني في بيقول في في وسائل منطقية كتير جدا نتكلم بها عن الخير والشر. انما افضل تفسير هو
مصير الديانات لما هو في الاخرة بعد الموت هناك بقى من يهرب من التكاليف بقول لك ايه انا ملحد مش مؤمن بوجود ربنا انت عايز تقول لي ان انا اخش النار
ان انا بتطوع في اسناء الكوارث ورحت اندونيسيا ايام التسونامي وبتبرع من فلوسي للفلسطينيين وانا ها تحس اني باصين لي النار ارد عليه ازاي ده السؤال دوت انا كويس انا كويس اوي انا احسن من المسلمين كتير
انا عايز اقول انه لما جا لي اخ كده قال لي الكلمتين دول انت فاكر نفسك كويس انت فاكر نفسك كويس هل انت في الشركة عندك كفاية ان انت تبقى كويس
مع زملائك لكن ما تبقاش كويس مع البوست ما تبقاش كويس مع صاحب الشركة متعاون مع زملائك دمك خفيف معهم بتساعدهم في كل حاجة. الله ده انت كويس. بس ما تسمعش كلام صاحب الشركة
ما بتنفزش اوامر صاحب الشركة ما بتنفزش الخطة اللي حاططها صاحب الشركة للشركة وتقول لي على نفسك كويس انت مش كويس كويس مع زملائك بس انت كويس مع البوسنة من الاخر
الإنسان عمال يهرب من التكاليف ولا عايز يعمل ولا عايز يصلي ولا عايز ويقول لك ما اصل انا ملحد ما تقولش كده نتكلم في وجود ربنا مؤمن بوجوده ما انت مش ملحد
نشوف بقى ربنا خلقك هيسيبك ولا هيتصل بك طبيعي هيتصل بي ليه؟ عشان يقول لي حاجات حاجات زي ايه ؟ اهم حاجة يقول لي عن نفسه يعرفني بنفسه بيديني علم اسمه علم التوحيد
فبيتصل بي ازاي ربنا؟ بتكلمني بايه اكيد مش بالموبايل واكيد مش بالايميل واكيد مش بالحاجات دي. الحاجات دي احيانا بتقطع مننا. يبقى بايه يبعت لي حد يقول لي لغاية عندي
فبيبعت لي مين ؟ ملاك ولا بني ادم الملاك ممكن يخوفني اخاف منه واطلع اجري. انا مش واخد عليه. فيبعت لي بني ادم زيي طب ابعت لي واحد تعبان كده زي ابو جهل
ولا يبعت لي واحد كويس بنسميه الصادق الامين الرسول عليه الصلاة والسلام والرسل فينقي خير البشر شيء طبيعي. هي دي الاديان. الموضوع قوي. من ابسط ما يمكن. ربنا كان في كل وقت بيختار
افضل واحد يدي له كتاب يقراه للناس. بس خلاص خلص خلاص الموضوع خلص واللي معهوش كتاب كان شغال بكتاب الله قبل الشريعة اللي قبله خلاص لكن هو ده كان افضل شيء. ربنا بيخلقك مؤمن وموجود؟ اه فبيقول لك عنها الصدق. اقرا كتابه
اقرا كتابه وتواصل معه لك لا انا انا بكلم ربنا بطريقتي. يعني ايه كان بيقول بطريقتك ايه؟ مش فاهم يعني. انت دلوقتي عايز تكلمني طب خد النمرة بتاعتي انا مش عايز النمرة بتاعتك انا كلمة بطريقتي يعني ايه بطريقتك؟ لازم انا اديك نمرتي عشان تكلمني
زيرو واحد اتنين. لازم انا اديك النمرة نفس الكلام. ما ينفعش تقول انا هكلم ربنا بطريقتي. لأ ربنا ادانا نمرة هنطلبها كل يوم اتنين اربعة اربعة تلاتة اربعة اتنين الصبح اربعة الضهر اربعة العصر تلاتة المغرب اربعة العشاء
طريقة صوم بها بطريقة بفطر بها. فيه طريقة بادي بها العبادات كل شيء في الدنيا خاضع للابتكار. افتكر زي ما انت عايز. انت انت يعني يعني ربنا بيشجعك انك تبتكر
انما في العبادة لأ بالطريقة بتاعة ربنا لابد اخد الانسان بالتدريج اخر حاجة بقى هي مسألة ان الاديان هي مصدر للشرور واداة الملوك قيادات الملوك في ظلم الناس واجبار الناس على الطاعة حتى في حالة الظلم
طبعا ده بالزبط زي ما بيقول التليفزيون حرام هو فعلا الاديان استخدمت كده لكن يبقى الاديان حرام؟ الدين غلط بيقول لك التليفزيون حرام ليه ؟ اصل فيه حاجات عيب وحاجات حرام. الله
في حاجات تانية مش حرام يعني التليفزيون يمكن يستخدم صح ممكن يستخدم غلط الملوك ما استخدموش الاديان بس لقمع الناس. وكتم الناس وكبت الناس استخدموا القضاء. كده برضه. يبقى القضاء حرام؟ يبقى
القضاء غلط ما نلجأش للقضاء استخدموا الاعلام بنفس الطريقة. يبقى الاعلام غلط ولا احنا بالعكس احنا لابد احنا نسارع للدخول في الاعلام واختراق الاعلام عشان احنا نقدر نوصل رسالتنا الصحيحة للناس
استخدموا الماية غلط ضربوا المتزاهرين بالمية يبقى الماية حرام مش هنشرب ماية ده الدين الاسلامي بالزات بقى ثورة الاسلام ثورة على التقاليد البالية بص ربنا سبحانه وتعالى بيقول لك ايه في سورة الزخرف
وكذلك ما ارسلنا من قبلك في قرية من نذير الا قال مترفوها انا وجدنا اباءنا على امة يعني على طريقة دي طريقة ابويا وامي تلو بلدنا ها وانا على اثارهم مقتدون
احنا هنفضل ماشيين احنا احنا بنحافظ على التراث تراث بلدنا كده طب والدين الاسلامي ضد التراث؟ لأ. مع التراث لو كان التراس صح. لكن لو التراث غلط ارميه في الزبالة
قال او لو جئتكم باهدى مما وجدتم عليه اباءكم قالوا انا بما ارسلتم به كافرون يبقى الاسلام جه ثورة على التقاليد البالية عندنا احاديث كثيرة في عندي منازرة ضد الاخوة اللي بيشوفوا ان الثورة حرام
موجودة هتلاقي كده مناظرة هل آآ آآ ثورة خمسة وعشرين يناير جائزة شرعا. اجي لكم في الايميل على فكرة الايميل فيه وآآ كل المناظرات معظمها وكل الحاجات دي ماشي؟ بس تبعتوا النهاردة ايميل تقولوا فيه ماشي
الرسول عليه الصلاة والسلام بيقول ايه اذا رأيت امتي تهاب ان تقول للظالم يا ظالم فقد تودع منها لو جه اليوم اللي امتي خايفة تقول للزالم انت زالم يبقى ما فيش امل منهم. هو الظابط الظالم بيعمل ايه
الظالم بيقتل الله باقول له انت ظالم! ايوة عليه الصلاة والسلام بيقول لي ايه؟ لو جه اليوم اللي هتخاف من انك تقول له يا ظالم مع انه ممكن يقتلك ما انتش ترعي. الله! طب ما انا هاموت. طب ما انت هتموت كده كده
وبدل ما تخبطك عربية موت بكرامة على كوبري قصر النيل ايوة موت بكرامة. جزاكم الله خير انا ما بحبش نظام عبدالناصر ده طيب. الله يكرمك يا رب. آآ الرسول عليه الصلاة والسلام بيقول سيد الشهداء
حمزة ورجل قام الى سلطان جائر فامره ونهاه يعني امر بالمعروف ونهاه عن المنكر فقتله يبقى بيقول ايه ؟ خير الشهداء اللي يموت ويقول كلمة الحق يبقى اللي يقول لي بقى اصل اللي ماتوا في الثورة مش شهداء هم مش شهداء فعلا. هم سادة الشهداء
سادة الشهداء اللي ماتوا في ثورة خمسة وعشرين يناير ان الناس اذا رأوا الظالم فلم يأخذوا على يديه او شك ان يعمهم الله بعقاب لازم ناخد على ايد الزالم لا اللي فاز
ازا اللي بنقوله اللي بنقوله انه الاسلام بالزات ما يتقالش عليه هزا الكلام. ايوة صحيح هناك للاسف من الناس من بدلوا وغيروا واستخدموا بعض النصوص في غير محلها. لكن ده مش معناه ان الاسلام فيه عيب. ولا حتى الاديان فيها عيب او للايمان بوجود الخالق فيه عيب
فيما يخص هزا الامر. الخلاصة اللي قالها انتوني فلو ان رحلتي الى الاله كانت رحلة عقلية صرفة لقد تتبعت البرهان الى حيث قادني. فقادني هذه المرة الى الاله الحي المكتفي
بذاته الازلي الابدي غير المادي. كل الوجود كلي العلم كلي القدرة الحي الصمد القيوم الاول الاخر الظاهر الباطن القدير العليم الواجد الماجد. هو ده بالزبط الالف العقل يستطيع ان يصل الى ذلك يا جماعة
لذلك سبحان الله هاختم بسورة التين كورة خطيرة جا لي شاب وقال لي في حاجة غلط في القرآن. ايه يا عم اللي غلط بس؟ ربنا يهديك يعني مش ربنا بيقول ولقد خلقنا الانسان في احسن تقويم
قال لي مين قال؟ الحصان بيجري اسرع مني والدولفين النزام التنافسي بتاعه احسن مننا بكتير ومش عارف كم مليون واحد ماتوا مختنقين بسبب ان انهم بيشرقوا. ففي عند بعض الحيوانات نظام آآ اتنين
ايه ده حاجة للاكل وحاجة للكلام وللتنفس ممكن واحد يتكلم مسلا وهو بياكل ما عندناش كده والبرغوت بينط ميت ضعف طوله. احنا غير اكتر من ضعف واحد مسلا او حاجة
مين قال ما اصلحش التقويم؟ سألت قصية لقيت حاجة خطيرة جدا. احد العلماء الدكتور عدنان ابراهيم عنده خطبة في هزا قال لك اولا عمر ما الواحد يحلف على شيء واضح
يعني عمري ما احلف واقول لك والله العزيم ده موبايلي لا يقول لك والله العزيم جوة الموبايل ده فيه حاجات الكترونية فالواحد يقسم على الشيء غير الواضح ربنا سبحانه وتعالى قبل هذه الاية اقسم
وقال والتين والزيتون وطور سنين وهذا البلد الامين. لقد خلقنا الانسان في احسن تقويم فالموضوع مش بالوضوح اللي انت فاهمه ده مش مسألة تقويم يعني الجسم امال ايه كمل ثم رددناه اسفل سافلين
يعني ربنا خلقني في الجسم كويس وبعد كده جسمي بقى وحش انا مش فاهم اساسا معناها ايه. كمل هتفهم السياق الا الذين امنوا وعملوا الصالحات. الموضوع له دعوة بالايمان فلهم اجر غير ممنون فما يكذبك بعد بالدين؟ اليس الله باحكم الحاكمين؟ يبقى الانسان المقصود هنا هو
ان عقل الانسان هو الذي احسن تقويم. عقل الانسان هو احسن عقل في كل المخلوقات يستطيع ان يصل الى وجود الله ولكن يرد اسفل سافلين لما يبقى سافل مع الله
انا دلوقتي اديت واحد كوباية ماية يتقال لي ايه شكرا الكويت ده ميت ده ببلاش ده ولا حاجة وتقول لي شكرا هو الزوق كده الادب كده طب واللي بيديني كل يوم مية
وكل يوم اكل. وكل يوم صحة. وكل يوم اكسجين ومش بس ما بقولش شكرا. ده انا باقول له انت مش موجود ما ابقاش انا اسفل سافلين عقل الانسان هو احسن عقل في كل المخلوقات. عمرك شفت كده مسلا آآ قطيع من من القرود بيطرد الانسان من
من مكان ما ويقيم حضارة القروض زي فيلم كده ما فيش هو البني ادم اللي عمل حضارات ازا المسألة مسألة رسولي هو عقلي. في مسألة وجود الله انا محتاج لرسول وكتاب عشان يفهمني الشرع ويفهمني ازاي اتواصل مع الله ويديني تفاصيل الدين
وبكده احنا خلصنا الورك شوب ديا جزاكم الله خيرا وبارك الله فيكم ونبدأ الاسئلة ان شاء الله